***Peking Express*** é un programa de telerealidade creado en Bélxica e os Países Baixos e que ten versións noutros países como Alemaña, Dinamarca, España, Francia, Noruega ou Suecia. Este concurso é á súa vez unha versión do formato orixinal *The amazing race*, adaptado para non ser acusado de plaxio. En Marrocos, a canle 2M fixo a súa propia versión chamada *Dakar-Fez Express*, que como o seu nome indica, é unha ruta dende Dakar (Senegal) ata Fez (Marrocos), pasando por Mauritania.

Formato
-------

### Mecánica do concurso

No concurso, dez parellas teñen que percorrer os 10.000 km que separan dúas cidades en 13 etapas de 3 días cada unha; a parella que chegue na última posición en cada etapa é eliminada, a non ser que os salve un sobre que leva a parella gañadora da anterior etapa. Os concursantes teñen un presuposto dun euro por persoa e día para conseguir comida, mentres que o transporte e o aloxamento teñen que conseguilo gratuítamente.

### Xogos de inmunidade

Á metade de cada etapa os concursantes chegan a un punto no que se encontra un libro vermello no que teñen que asinar, de todos eles, os máis rápidos participan nun xogo que lles pode facer gañar a inmunidade. A parella que gañe este xogo consegue un adhesivo vermello co seu nome que lles impide ser eliminados nesa etapa mesmo.

### Eliminación

Ao final de cada etapa, o/a director/a de carreira informa ás parellas da súa posición na mesma. A parella que chega na última posición debe abandonar o concurso, a non ser que o sobre lacrado que leva a parella gañadora da última etapa sexa de cor verde. Se o sobre contén unha tarxeta vermella, a parella abandona inmediatamente o concurso.

Nas etapas nas que o sobre lacrado é verde, e que polo tanto non son eliminatorias, pasan á seguinte etapa tódolos concursantes; mais a parella que chegou na última posición e foi salvada polo sobre verde deberá facer o percorrido cun *hándicap*. O *hándicap* pode ralentizar a viaxe desta parella, aínda que isto depende en gran parte da pericia dos concursantes.

### O kit de supervivencia

Os concursantes contan cunha serie de elementos que lles son útiles para cubrir as súas etapas:

* A mochila: levan a roupa, a comida que puideron mercar e os sacos para durmir á intemperie. Cada aventureiros debe levar a súa mochila obrigatoriamente á hora de chegar ao libro vermello ou á meta.
* Un busca: con el reciben ordes do programa, como a de que a certa hora a carreira se para e deben abandonar o medio de transport no que se encontren para procurar aloxamento ou proseguir a marcha a pé.
* Mapa: o mapa márcalles onde teñen que ir e por que zonas poden desprazarse.
* Fichas de idioma: as fichas de idioma axudan aos concursantes a comunicarse cos habitantes de cada país.

Edicións existentes
-------------------

| Nome | Países | Presentador | Ruta | Canle | Páxina Oficial |
| --- | --- | --- | --- | --- | --- |
| Peking Express | Países BaixosBélxica | Art Rooijakkers & Roos Van Acker  Ernst-Paul Hasselbach (2004) | 2004: Moscova - Pequín República Popular da China  2005: Pequín - Bombai República Popular da ChinaNepalIndia   2006: Rach Soi - Lhasa República Popular da China  2006: Gangotri - Cochin India   2007: Río de Xaneiro - Lima   2008: Cidade de México - Caracas  | NET 5 & VT4 | VT4  NET 5 |
| Pékin express | Francia | Stéphane Rotenberg | 2006: París - Pskov - Pequín Francia   República Popular da China 
2007: Pequín - Bombai República Popular da China Hong Kong  Nepal India  
2008: Río de Xaneiro - Lima    
2009: Baía de Ha Long - Balí    Tailandia   
2010: Nueva Loja - Ushuaia  Chile  
2010: Gangotri - Pondichery India  
2011: Giza - Cidade do Cabo Exipto Kenya Tanzania   
2012: Seúl - Sydney   Australia 
2013: A Habana - Miami Cuba    | M6 | Páxina Oficial |
| Peking Express | Alemaña | Patrice Bouédibéla | 2005: Moscova - Pequín República Popular da China | RTL | - |
| Peking Express | Dinamarca  Suecia  Noruega | - | 2007: Moscova - Pequín República Popular da China | TVNorge, Kanal 5 & Kanal 5 | TVNorge |
| Pequín Express | España | Paula Vázquez (2008)  Raquel Sánchez Silva (2009-2010) Jesús Vázquez (2011) | 2008: Madrid - Pskov - Pequín EspañaRepública Popular da China  2009: Pequín - Bombai República Popular da ChinaHong Kong NepalIndia   2010: Hanoi - Balí Tailandia   2011: Kenya - Cidade do Cabo KenyaTanzania | Cuatro | Páxina Oficial |
| Dakar Fès Express | Marrocos | Hicham Mesrar | 2011: Dakar - Fez Senegal | 2M | Páxina Oficial |

Véxase tamén
------------

### Ligazóns externas

* Web oficial do programa en España *(en castelán)*

|  |  |
| --- | --- |
| Control de autoridades | 
* Wd: Q679554
* IMDb: tt0429410
* TMDb: 6423

 |